Pupžiubiai
Pupžiubiai – kaimas Rietavo savivaldybėje, 5 km į šiaurę nuo Tverų, prie kelio  4601  Telšiai–Žarėnai–Tverai–Laukuva , prie Duobulio ištakų, Pareškečio miškų apsuptyje. Tuoj rytuose – Rešketėnai. XIX a. pradžioje kaime gyveno dailininkas Stepas Kuneika. Yra išlikę trys ksilografiškai ant molinių lentų sukurti paveikslai. Tai 36×30 cm dydžio plokštės, sukurtos 1829 m., kurios 1934 m. perduotos Telšių muziejui. Miške yra dubenėtas akmuo, vadinamas Velnio akmeniu, kuris greičiausiai buvo senovės lietuvių tikybos apeigoms. Prie kelio yra pora koplytėlių.